**327/2022. (XII.5.) GJB számú határozat**

A Gazdasági és Jogi Bizottsági – a helyiségbérlet szabályairól szóló 17/2006. (V.25.) önkormányzati rendelet 5. § (4) bekezdésében foglaltak alapján – javasolja a Polgármesternek, hogy a **Nádasdy F. u. 10. személygépkocsi tárolóra** vonatkozó bérleti jogviszony az alábbi feltételekkel kerüljön meghosszabbításra:

* a bérleti jogviszony meghosszabbítása határozott, 5 évig tartó időtartamra szól,
* a bérleti díj összege bruttó 18.000,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Gazdasági és Jogi Bizottság felhatalmazza a kezelő SZOVA Nonprofit Zrt. vezérigazgatóját a bérleti szerződés módosítás aláírására.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal